**Suplement i Certifikatës për kualifikimin profesional,**

**TEKNOLOGJI INFORMACIONI DHE KOMUNIKIMI, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave dhe pajisjeve të punës.
* Të përdorë dhe mirëmbajë mjetet dhe materialet e punës.
* Të zbatojë standardet e profesionit.
* Të zbatojë rregullat e sigurimit teknik dhe të mbrojtjes së mjedisit.
* Të interpretojë skemat e thjeshta elektrike dhe elektronike, si dhe bllok-skemat.
* Të skicojë skemat instalimi të rrjeteve kompjuterike.
* Të interpretojë dokumentacionin teknik të profesionit.
* Të kryejë matje dhe kontrolle në qarqet e kompjuterave dhe rrjeteve kompjuterike.
* Të realizojë skema të thjeshta me elemente elektrike dhe elektronike.
* Të kryejë matje dhe kontrolle në qarqet elektrike dhe elektronike
* Të kryejë zëvendësimin fizik të pjesëve të kompjuterit.
* Të instalojë pajisjet periferike të kompjuterit.
* Të instalojë sistemet e shfrytëzimit dhe programet aplikative të kompjuterit dhe pajisjeve
* portabël.
* Të interpretojë diagramat dhe bllokskemat e thjeshta algoritmike.
* Të interpretojnë kodet e programit në C dhe C++.
* Të interpretojë kodet e gjuhëve bazë të programimit web.
* Të menaxhojë dokumentet.
* Të zbatojë parimet bazë të ruajtjes dhe sigurisë së të dhënave.
* Të kryejë veprime të mirëmbajtjes së software dhe hardware
* Të kryejë instalimin fizik të rrjetit kompjuterik (LAN) me kabëll.
* Të kryejë konfigurime të thjeshta të rrjeteve me dhe pa kabëll (wifi).
* Të komunikojë me etikë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Teknologji Informacioni dhe Komunikimi”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky kualifikim i jep individit mundësinë që t`i drejtohet tregut të punës për t’u punësuar në rolin e ndihmësit në TIK në njësitë e tregtimit dhe shërbimit të pajisjeve kompjuterike, si dhe pranë institucioneve dhe bizneseve të dimensioneve të ndryshme (në institucione arsimore, në kompanitë e telekomunikacionit, njësitë e shërbimit turistik, kompanitë e telemarketingut, në kompani transporti dhe sigurie, në njësitë e pushtetit lokal, për punësim në ndërmarrje ose firma që realizojnë riparimin dhe mirëmbajtjen e kompjuterëve, instalimin, konfigurimin dhe mirëmbajtjen e programeve kompjuterike dhe të rrjeteve kompjuterike, si dhe në veprimtari të tjera që lidhen me to.

Me përfundimin e kualifikimit profesional “Teknologji Informacioni dhe Komunikimi”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit IV në KSHK, referuar nivelit IV të KEK, me të drejtën e “Maturës Shtetërorë Profesionale” si dhe mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).